1994

## Straeon

### Priodas Rod a Gina, a'r amheuon am dad y babi

Fe briododd Rod Phillips a Gina Walters yn Ionawr 1994, er gwaethaf ansicrwydd Gina ynglŷn â phwy oedd tad ei phlentyn. Nid oedd Llew yn hapus o gwbl â'i phenderfyniad, a dechreuodd ei phoeni o hyd. Fe fu'r ddau'n cweryla mewn parti paentio ym Mhenrhewl a sylweddolodd Meira fod rhywbeth yn mynd ymlaen rhwng y ddau.

Ar ôl mynd adref, cyfaddefodd Llew y cwbl wrthi, a gadawodd Meira ef. Serch hynny, fe addawodd hi na fyddai hi'n dweud dim byd wrth Rod am y peth.

Wrth i ddyddiad geni ei babi agosau, penderfynodd Gina ddweud y cwbl wrth Rod am ei noson gyda Llew, ac roedd yn bosib efallai mai Llew oedd tad y babi.

Aeth Rod yn wallgof a gadawodd Gina ar unwaith. Torrodd hithau ei chalon a phan anwyd ei merch Gwen, fe obeithiodd y byddai Rod yn dod yn ei ôl, ond unig ddiddordeb Rod oedd dod i'r gwirionedd am bwy oedd tad iawn Gwen. Dangosodd y profion DNA mai fe oedd y tad naturiol, ac oherwydd hynny bu'n ymweld â Gwen yn aml, ond heb faddau i Gina.

### Denzil ac Eileen yn symud i Benrhewl

Bu'n rhaid i Eileen a Denzil Rees adael y Plas, ac ar ôl edrych i weld os byddai modd prynnu penderfynnodd y ddau rentu Penrhewl gan Delme Jenkins.

Gwelodd Eileen gyfle i wneud ychydig o arian ychwanegol drwy gadw ymwelwyr, ac wrth i Denzil ddod i gyfarfod ag Adrian Francis i drio wneud mwy o arian drwy ymuno â chynllun allforio ŵyn i'r cyfandir, cael ei dwyllo gan Adrian wnaeth Denzil. Roedd Adrian yn gwerthu'r ŵyn er mwyn ei fudd ei hun.

### Digalondid Doreen

Aeth Doreen Bevan i le tywyll iawn yn dilyn angladd ei mab Barry John. Ni welai unrhyw bwrpas mewn bywyd a cheisiodd ladd ei hun.

Gyda help ei gŵr Stan, fe lwyddodd i ddod dros ei galar yn rhyfeddol ond cafodd ergyd arall pan gafodd garreg fedd Barry ei fandaleiddio. Daeth Mark Jones dan amheuaeth a manteisiodd ar y ffaith fod y fandaliaeth yn rhoi alibi iddo am achosion a ladrata yn yr ardal ond yn y pendraw cyfaddefodd Karen Parry mai hi oedd yn gyfrifol.

### Ymadawiad Meic, Olwen a Karen

Dechreuodd Olwen Parry fynd gyda Meic Pierce i ddosbarthiadau arlunio, a chydag amser fe ddaeth y ddau'n dipyn mwy na ffrindiau. Roedd Karen, merch Olwen, yn anhapus iawn gyda'r berthynas newydd. O dan ddylanwad Fiona Metcalfe, dechreuodd Karen ymhel â chyffuriau, ac yn gloi iawn, fe ddatblygodd ddibyniaeth arnyn nhw. Cyrhaeddodd y cwbl benllanw pan fu farw ei thad-cu. Bryd hynny daeth Olwen i wybod am broblemau Karen, ac fe roiodd amser caled i Derek am beidio â dweud wrthi ynghynt.

Fe benderfynodd Meic ac Olwen briodi, ond pan ddaeth cyn-ŵr Olwen, Alex Parry, i angladd ei thad, sylweddolodd Olwen ei bod dal mewn cariad gydag ef. Bu'n rhaid iddi siomi Meic felly, ac roedd hyn yn ddigon iddo godi ei bac, a symud yn ôl i'r gogledd i fyw.

Aeth Alex yn ôl i Sbaen hefyd, gan fynd â Karen ac Olwen gydag ef am sbel.

### Reg a Megan yn gwahanu

Ar ôl rhoi ail gynnig ar eu priodas, daeth Reg a Megan Harries i sylweddoli nad oedd dyfodol iddyn nhw fel cwpwl, ac fe benderfynodd y ddau wahanu.

Ar ôl gwahanu, chwerwi wnaeth Megan a phan ddarganfu fod Reg yn canlyn y gyfreithwraig ifanc Elen Cullen, gwaethygu wnaeth pethau rhyngddyn nhw. Roedd chwerwder Megan mor gryf nes i Elen fethu â dal y pwysau. Fe adawodd hi Reg ar ôl i Megan wneud yn siŵr bod Elen yn colli ei swydd.

Penderfynodd Megan wedyn ei bod am werthu ei siâr hi o Bwll Bach a gorfodi Reg allan o fusnes. Ond llwyddodd Doreen yn y diwedd i'w darbwyllo mai camgymeriad fyddai difetha holl fywyd Reg.

### Marwolaeth Stan Bevan

Daeth diwedd annisgwyl i Stan Bevan wrth iddo farw o waedlif ar yr ymennydd.

Roedd hon yn gnoc arall i Doreen, a hynny mor glou ar ôl colli Barry John, ond y tro hwn fe wynebodd y golled gyda hyder a daeth yn bartner busnes ym Mhwll Bach.

Am gyfnod penderfynodd Doreen agor ei chartref i'r anghenus, gan gynnwys y butain Marilyn, ond wnaeth y syniad hynny ddim para'n rhy hir.

### Meira'n gadael

Yn dilyn diwedd ei pherthynas a Llew bu'n rhaid i Meira ail gysidro ei bywyd. Gan ei bod hi'n teimlo'n eugo cynigiodd Gina symyd allan o Rhif 7 er mwyn i Meira gael symyd yn ôl i mewn ond nid oedd gan Meira unrhyw diddordeb. Bwriadodd symyd i mewn i fflat y caffi gyda Meic Pierce, ond newidiodd ei meddwl ar ôl iddo gamddallt ei bwriad.

Penderfynodd yn y pen draw ei bod yn bryd gadael Cwmderi er mwyn dechrau bywyd newydd gyda'i chyflogwr, Eddie Lewis.

### Y Joneses

Cafodd Dyff Jones ei arestio a'i anfon yn ôl i'r carchar, a doedd ei fab Mark ddim yn hir yn ei ddilyn yno, ar ôl cael ei gyhuddo o dorri mewn i dŷ Clem Watkins.

Buodd Clem o flaen llys barn hefyd ar ôl ymosod yn ffiaidd ar Mark.

Pan ddaeth Mark allan o'r carchar, roedd wedi troi'n ddyn treisgar. Dechreuodd guro'i fam Kath a'i chwaer Stacey. Penderfynodd Kath adael Cwmderi am sbel ac aeth Stacey i fyw gyda Doreen.

Tra'n aros gyda Doreen, fe ailafaelodd Stacey yn ei charwriaeth â Hywel Llywelyn. Roedd Hywel wedi gorffen gyda hi'n wreiddiol ar ôl i Mr Hughes, y prifathro, glywed sibrydion amdanyn nhw.

Pan benderfynodd Doreen ofyn i Stacey adael Llys Helyg, gofynnodd Hywel iddi ei briodi. Fe briododd y ddau ychydig ddyddiau cyn y Nadolig.

### Sgandal hoywder Oliver Metcalfe

Drwy fynd drwy eiddio ei theulu cychwynodd Fiona Metcalfe amau fod ei mam Laura wedi bod yn cael perthynas gyda ffrind i'r teulu Sulwyn. Pan wynebodd a'i mam a'r cyhuddiadau yma datgelodd Laura mae ei thad, y barnwr Oliver Metcalfe a Sulwyn oedd mewn perthynas. Roedd Oliver yn hoyw ac roedd Laura nid yn unig yn gwybod am y peth, ond trefniant oedd eu priodas.

Cafodd Fiona ei brifo yn ofnadwy i ddeall bod perthynas ei rhieni, a'r bywyd teuluol yr oedd hi wedi ei fagu ynddo yn gelwydd. Bygythodd rannu'r stori gyda'r papurau newydd, rhywbeth a fyddai wedi cael effaith negyddol iawn ar yrfa ei thad, yntau yn farnwr uchel ei barch.

Llwyddodd Laura a Llew Matthews i ddarbwyllo Fiona i beidio mynd a'r stori ymhellach ond roedd rhyfaint o'r niwed eisioes wedi ei wenud. Gan gredu fod y stori ar fîn dori, yn dilyn galwad ffôn gyda Fiona bu i Sulwyn ladd ei hun. Poenai Fiona na fyddai ei thad byth yn maddau iddi ag ei bod wedi difrodi ei pherthynas a'i theulu yn barhaol.

Symudodd am gyfnod i fyw gyda Doreen Bevan yn Llys Helyg a bu hi'n glyst i wrando ar ofidion Fiona.

Dipyn wrth dipyn ailgysylltodd gyda'i thad, a wnaeth e'n glir nad oedd yn beio ei ferch am farwolaeth Sulwyn. Rhanodd gyda hi fanylion o'u perthynas a dangos y fflat lle bu'r cariadon yn treulio'i hamser yn y ddinas. Yn ddiarwybod i Fiona ag Oliver roedd newyddiadurwr o'r enw Tony Baldwin yn eu dilyn.

Rhannwyd y stori yn y papurau newydd ac achosodd gryn sgandal. Daeth Fiona dan amheuaeth gref mai hi oedd yn gyfrifol am fradychu ei thad i'r wasg taflwyd Fiona allan o'r cartref teuluol a bu hi'n byw allan o'i fan.

## Cymeriadau a adawodd

Categori:Blwyddyn wrth flwyddyn
Categori:1994